
             29.06.2005 nr ___-k

Ostja kinnitamine 

(kinnistu Puškini 64 Narvas)

Võttes aluseks Narva Linnavolikogu 25.03.1998 määrusega nr 41/24 kinnitatud “Linnavara võõrandamise korra” (RTL 1998, 236/237, 972; KO 2000, 20, 340) punkti 64 

Narva Linnavalitsus annab korralduse:

1. Kinnitada osaühing ALEANA KINNISVARA (registrikood 11049375, asukoht Rakvere 85-65, Narva), Narva Linnavalitsuse Linnavara- ja Majandusameti (registrikood 75029837) bilansis oleva linnavara – kinnistu (maa-ala) aadressil Puškini 64 Narvas, katastritunnus 51104:002:0072, maa sihtotstarve – elamumaa 100%, pindala 47981 m2, ostjaks hinnaga 850 000 (kaheksasada viiskümmend tuhat) krooni järgmistel tingimustel:

· investeeringud omandatavasse varasse suuruses 86 200 000 (kaheksakümmend kuus miljonit kakssada tuhat) krooni vastavalt ostja poolt pakutud graafikule;

· 200 000 (kakssada tuhat) krooni esimese aasta jooksul müügilepingu sõlmimisest;

· 100 000 (sada tuhat) krooni teise aasta jooksul müügilepingu sõlmimisest;

· 12 000 000 (kaksteist miljonit) krooni kolmanda aasta jooksul müügilepingu sõlmimisest;

· 12 000 000 (kaksteist miljonit) krooni neljanda aasta jooksul müügilepingu sõlmimisest;

· 12 000 000 (kaksteist miljonit) krooni viienda aasta jooksul müügilepingu sõlmimisest;

· 12 000 000 (kaksteist miljonit) krooni kuuenda aasta jooksul müügilepingu sõlmimisest;

· 12 000 000 (kaksteist miljonit) krooni seitsmenda aasta jooksul müügilepingu sõlmimisest;

· 12 000 000 (kaksteist miljonit) krooni kaheksanda aasta jooksul müügilepingu sõlmimisest;

· 11 900 000 (üksteist miljonit üheksasada tuhat) krooni üheksanda aasta jooksul müügilepingu sõlmimisest.
· investeerimiskohustuse mittetäitmisel või mitteõigeaegsel täitmisel rakendatakse trahvi 10(kümne)% ulatuses tähtajaks tegemata investeeringute summalt;

· trahvi tasumine ei vabasta ostjat investeerimiskohustuse täitmisest;

· ostja poolt endale müügilepinguga võetud kohustuste mittetäitmisel või mittenõuetekohasel täitmisel on müüjal asja tagasiostuõigus hinnaga, millega lepingu objekt müüdi.

2. Volitada Narva linnapead Tarmo Tammistet (isikukood 36208175216) allkirjastama notariaalset müügilepingut.

3. Narva Linnavalitsuse Linnavara- ja Majandusametil teha käesolev korraldus asjaosalistele teatavaks.

4. Korraldust võib vaidlustada Jõhvi Halduskohtus 30 päeva jooksul arvates korralduse teatavakstegemisest.

